Менш года ён пражыў у Фiладэльфii, дзе Кангрэс выплацiў яму жалаванне ў 22 тысячы долараў. Але, пабачыўшы негрыцянскае рабства, змагар расчараваўся ў амерыканскiх iдэалах i вярнуўся ў Еўропу. Свайму сябру Томасу Джэферсану ён пакiнуў запавет выкарыстаць усю сваю маёмасць i сродкi на выкуп мурынаў, якiя належаць яму самому або iншым, на дараванне iм волi ад майго iмя, на навучанне iх рамёствам або iншым навукам, на выхаванне ў iх маральных якасцяў, якiя дапамогуць iм стаць добрымi суседзямi, добрымi бацькамi i маткамi, мужамi i жонкамi, на выхаванне ў iх сумленнага стаўлення да грамадзянскiх абавязкаў i перадусiм да абароны сваёй свабоды, сваёй краiны i добрага грамадскага парадку, на iх узгадаванне ва ўсiм тым, што можа зрабiць iх шчаслiвымi i карыснымi.